Komisijas ziņojums Eiropas Parlamentam un Padomei par ELGF izdevumiem Agrās brīdināšanas sistēma Nr. 12/2007 /* SEC/2008/0101 galīgā redakcija */





[pic] | EIROPAS KOPIENU KOMISIJA | Briselē, 28.1.2008 SEC(2008) 101 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI par ELGF izdevumiem Agrās brīdināšanas sistēma Nr. 12/2007 SATURS 1. IEVADS 3 2. PIEšķIRTIE IEņēMUMI 3 3. CUKURA NOZARES PāRSTRUKTURēšANAS FONDS 4 4. PIEZīMES PAR 2007. GADA BUDžETA IZPILDI 4 5. SECINāJUMI 6 1. IEVADS Paredzams, ka 2007. budžeta gadā (2006. gada 16. oktobris–2007. gada 15. oktobris) provizoriskā budžeta izpilde sasniegs EUR 42 139,8 miljonus, t.i. 98,7 % no sākotnējām apropriācijām. Šajā summā ietvertas summas, kas atgūtas no dalībvalstīm, pēc ELGF grāmatojumu noskaidrošanas veicot korekcijas un pārtraucot un samazinot tām mēneša kompensācijas, kas piešķirtas budžeta gadā. Šajā summā iekļauta arī aplēse par izdevumiem, kurus Komisija var vēl tieši veikt līdz 2007. gada 31. decembrim. Šī provizoriskā budžeta izpilde, kas sīki izklāstīta pievienotajā tabulā, liecina par vispārēju līdzekļu nepilnīgu izmantošanu – aptuveni EUR 571,9 miljonu apmērā salīdzinājumā ar sākotnējām budžeta apropriācijām. 2. PIEšķIRTIE IEņēMUMI Atbilstīgi 34. panta noteikumiem jaunajā KLP finansēšanas Regulā (EK) Nr. 1290/2005, pamatojoties uz atbilstības pārbaužu lēmumiem, finansiālu korekciju radītos ieņēmumus no pārkāpumiem un piena nodevas pieskaita ieņēmumiem ELGF izdevumu finansēšanai. 2007. gada budžeta veidošanas laikā šos ieņēmumus aplēsa un budžeta iestāde ņēma vērā šo aplēsi, pieņemot 2007. gada budžeta apropriācijas. Konkrēti: - ieņēmumus no piena nodevas lēsa EUR 349,0 miljonu apmērā, un tie tika ņemti vērā, samazinot pieprasītās apropriācijas piena un piena produktu nozarei, kurai budžeta iestāde piešķīra EUR 587,0 miljonus; - ieņēmumus no atbilstības pārbaudēs noteiktajām atgūstamajām summām un no pārkāpumiem lēsa attiecīgi EUR 568,0 miljonu un EUR 70,0 miljonu apmērā. Kopsumma EUR 638,0 miljonu apmērā tika ņemta vērā, samazinot pieprasītās apropriācijas vienreizējā maksājuma shēmai, kurai budžeta iestāde piešķīra EUR 27 918,0 miljonus. Pielikumā iekļautajā tabulā izklāstīts piešķirto ieņēmumu izpildes pārskats, atbilstīgi kuram budžeta gadā tika iekasēti EUR 1 159,7 miljoni. Konkrēti: - no piena nodevas tika iekasēti aptuveni EUR 362,7 miljoni salīdzinājumā ar sākotnējo aplēsi EUR 349,0 miljonu apmērā; - atbilstības pārbaudēs noteiktās atgūstamās summas sasniedza apmēram EUR 557,8 miljonus salīdzinājumā ar sākotnējo aplēsi EUR 568,0 miljonu apmērā; - ieņēmumi no pārkāpumiem sasniedza aptuveni EUR 239,3 miljonus salīdzinājumā ar sākotnējo aplēsi EUR 70,0 miljonu apmērā. Saskaņā ar piemērojamajiem noteikumiem šos ieņēmumus daļēji vai pilnībā var izmantot ELGF izdevumu finansēšanai, ja budžeta iestādes piešķirtās apropriācijas ir nepietiekamas, lai finansētu dalībvalstīs radušos izdevumus. Ja visus vai daļu no šiem ieņēmumiem neizmanto, tos automātiski iekļauj nākamā gada budžetā. Ņemot vērā, ka 2007. gada budžeta apropriācijas nav pilnīgi izlietotas, ELGF piešķirto ieņēmumu kopējā summa tiks pārnesta uz 2008. gadu un tiks izmantota, lai finansētu minētā gada paredzamās budžeta vajadzības. 3. CUKURA NOZARES PāRSTRUKTURēšANAS FONDS Ar pagaidu pārstrukturēšanas summām cukura nozarē rīkojas kā ar piešķirtajiem ieņēmumiem, lai finansētu atbalstu cukura nozares pārstrukturēšanai un citu atbalstu, kas paredzēts pārstrukturēšanas fondā. 2006./2007. tirdzniecības gadā šīs summas attiecas uz uzņēmējiem piešķirtajām cukura, inulīna sīrupa un izoglikozes kvantitātes kvotām, turklāt dalībvalstīm divos maksājumos, proti, līdz 2007. gada 31. martam un līdz 2007. gada 30. novembrim, attiecīgās summas ir jāiekasē un jāiemaksā fondā. Līdz marta beigām dalībvalstis bija pārskaitījušas norādītajā ieņēmumu kontā pirmo paredzēto pārstrukturēšanas maksājumu EUR 1 287,2 miljonu apmērā. Turpretī 2007. budžeta gadā dalībvalstis izmaksāja atbalstu par cukura nozares pārstrukturēšanu, atbalstu par dažādošanu, kā arī atbalstu cukura rafinācijas uzņēmumiem EUR 551,4 miljonu apmērā. Šos maksājumus finansē no iepriekš minētajiem ieņēmumu kontiem, bet atlikušie līdzekļi EUR 735,9 miljonu apmērā tiks pārnesti uz 2008. gadu, lai finansētu gaidāmos pārstrukturēšanas atbalsta un citus šajā gadā paredzamos atbalsta maksājumus. 4. PIEZīMES PAR 2007. GADA BUDžETA IZPILDI Provizorisko budžeta izpildi ietekmēja vairāki faktori, kurus nozīmīgākajās jomās var raksturot šādi. 4.1. Monetārie faktori Attiecībā uz izdevumiem, kas radušies iepriekš minētajā laika posmā, ņemtas vērā USD un EUR attiecības izmaiņas. Lielai daļai eksporta kompensāciju, kas piešķirtas par lauksaimniecības produktiem, jo īpaši par labību un cukuru, izdevumus ietekmēja paritātes kursa tendences. Saskaņā ar Regulas (EK) Nr. 1290/2005 21. pantu budžeta iestādes pieņemtais budžets tika sagatavots, pamatojoties uz vidējo paritātes kursu EUR 1 = USD 1,27 laikposmā no 2006. gada jūlija līdz septembrim. Jāpiebilst, ka laikposmā no 2006. gada 1. augusta līdz 2007. gada 31. jūlijam vidējais paritātes kurss bija aptuveni EUR 1 = USD 1,31, tas ir, aptuveni par 3,1 % mazāk nekā kurss, ko izmantoja 2007. gada budžeta veidošanā. 4.2. Tirgus pasākumi (- EUR 746,8 miljoni) Intervences pasākumi lauksaimniecības tirgos liecināja, ka nav izlietotas budžeta apropriācijas EUR 746,8 miljonu apmērā. Vismazāk izlietotas apropriācijas labības nozarē, kompensācijās par I pielikumā neiekļautajiem produktiem, augļiem un dārzeņiem, turpretī cukura nozarē konstatējams vislielākais apropriāciju pārtēriņš. (NB: iekavās norādīts pašreizējais pārtēriņa (+) vai nepilnīga izlietojuma (–) apmērs). 4.2.1. Labība (– EUR 649,3 miljoni) Šāgada ļoti labvēlīgie iekšējie un ārējie apstākļi labības tirgū izraisīja cenu pieaugumu iekšējā un pasaules tirgū. Līdzekļu nepilnīgu izlietojumu izraisīja: - ievērojami budžeta neto ienākumi, jo valsts rezervē iepirka ļoti maz graudu, bet ļoti lielu graudu apjomu no intervences krājumiem pārdeva par augstu cenu; kā arī - izdevumi par graudu eksporta kompensācijām bija mazāki, jo lielākajā budžeta gada daļā bija noteikta kompensācijas nulles likme. 4.2.2. Kompensācijas par I pielikumā neiekļautajiem produktiem (– EUR 113,8 miljoni) Arī šajā sektorā ļoti labvēlīgie iekšējie un ārējie apstākļi labības un piena produktu tirgū radīja vispārēju eksporta kompensācijas likmju samazinājumu un tādējādi arī mazākus izdevumus par pārstrādātu lauksaimniecības produktu eksporta kompensācijām. Tādējādi izskaidrojams budžeta apropriāciju nepilnīgs izlietojums. 4.2.3. Cukurs (+ EUR 132,5 miljoni) Šis budžeta apropriāciju pārtēriņš izskaidrojams ar lielākiem eksporta kompensāciju izdevumiem, kas radušies dalībvalstīm, jo eksportētā cukura — gan brīvā tirgus cukura, gan intervences krājumu cukura — daudzums ir bijis daudz lielāks par pieņēmumiem, kuri tika izmantoti 2007. gada budžetā. To daļēji izraisījis fakts, ka tā cukura daudzums, kas izņemts no tirgus aprites saistībā ar cukura nozares pārstrukturēšanas fondu, bija daudz mazāks nekā prognozēts. 4.2.4. Augļi un dārzeņi (– EUR 69,9 miljoni) Šī budžeta apropriāciju neizlietošana galvenokārt saistīta ar mazākiem izdevumiem, kas radušies dalībvalstīm, jo mazāk bijis tomātu, par kuriem maksā pārstrādes atbalstu, un mazāk izmantoti ražotāju organizācijām paredzētie darbības fondi salīdzinājumā ar pieņēmumiem, kuri tika izmantoti 2007. gada budžetā. 4.2.5. Piens un piena produkti (+ EUR 51,2 miljoni) Ļoti labvēlīgie iekšējie un ārējie apstākļi piena produktu tirgū izraisīja mazākus izdevumus dalībvalstīm par piena produktu eksporta kompensācijām, par sviesta valsts rezervi un iekšējās realizācijas atbalstu par vājpienu. Tomēr šim budžeta apropriāciju pārtēriņam ir tehniski cēloņi. Sākot ar 2007. gada budžetu, ieņēmumi no piena nodevas, ko sākotnēji aplēsa EUR 349,0 miljonu apmērā, iekļauti atsevišķi kā ieņēmumi, kas piešķirti ELGF. 2007. gadā pieprasītajās un budžeta iestādes piešķirtajās budžeta apropriācijās šai nozarei nav iekļauti šie ieņēmumi, un tādējādi tās ir par attiecīgo summu mazākas. Šā iemesla dēļ izveidojies budžeta apropriāciju pārtēriņš. Ja ņem vērā tos ieņēmumus no piena nodevas, kurus sākotnēji bija paredzēts piešķirt piena nozarei, šajā nozarē būtu nepilnīgs apropriāciju izlietojums, resp.,– EUR 297,8 miljonu apmērā. 4.3. Tiešais atbalsts (+ EUR 167,2 miljoni) Šo pārtēriņu izraisījuši lielāki izdevumi, kas dalībvalstīm radušies gan saistībā ar vienreizējā maksājuma shēmu, gan citu tiešo atbalstu salīdzinājumā ar apropriācijām, kas šiem pasākumiem atvēlētas 2007. gada budžetā. Tomēr arī šim budžeta apropriāciju pārtēriņam ir tehniski cēloņi. Sākot ar 2007. gada budžetu, tie ieņēmumi no atbilstības pārbaudēm un no pārkāpumiem, ko sākotnēji aplēsa EUR 638,0 miljonu apmērā, iekļauti atsevišķi kā ieņēmumi, kas piešķirti ELGF. 2007. gadā pieprasītajās un budžeta iestādes piešķirtajās budžeta apropriācijās šai nozarei nav iekļauti šie ieņēmumi, un tādējādi tās ir par attiecīgo summu mazākas. Šā iemesla dēļ izveidojies šis budžeta apropriāciju pārtēriņš. Ja ņemtu vērā tos ieņēmumus no atbilstības pārbaudēm un no pārkāpumiem, kurus sākotnēji bija paredzēts iekļaut vienreizējā maksājuma shēmā, tiešo atbalstu sadaļā neizmantoto līdzekļu summa 2007. gadā būtu EUR 470,8 miljoni. 4.4. Lauksaimniecības izdevumu revīzija 4.4.1. Grāmatojumu noskaidrošana par iepriekšējo gadu (+ EUR 79,9 miljoni) Komisija jau ir pieņēmusi visus lēmumus attiecībā uz grāmatojumu noskaidrošanas darbībām, kuras paredzēts izpildīt līdz šā budžeta gada beigām. Neto atgūtā summa no korekcijām, kas izriet no minētajiem lēmumiem, aptuveni bija– EUR 74,7 miljoni. Šī summa, salīdzinot ar summu – EUR 178,0 miljoni, kas tika paturēta 2007. gada budžetā, ir budžeta apropriāciju neizlietošanu veicinošs faktors. Šis atgūto summu samazinājums būs jākompensē, un tas radīs ELGF izdevumu attiecīgu pieaugumu. 5. SECINāJUMI Labvēlīgie iekšējā un ārējā tirgus apstākļi, kas bija raksturīgi 2007. budžeta gadam, izraisīja ārkārtīgi augstas cenas, īpaši labības un piena produktu tirgū. Tādējādi izlietotie intervences krājumi šajās nozarēs un zemākas eksporta kompensāciju likmes radījušas ELGF izdevumu ietaupījumus. No otras puses, lielāks eksportētā cukura daudzums radījis lielākus izdevumus par cukura eksporta kompensācijām. Šie faktori veicinājuši to, ka 2007. gada budžetā tirgus pasākumiem atvēlētās apropriācijas nav pilnībā izlietotas. Šo nepilnīgo izlietojumu daļēji izlīdzināja izdevumu pieaugums par tiešo atbalstu un tas, ka bija jākompensē saskaņā ar grāmatojumu noskaidrošanas procedūru atgūto izdevumu samazinājums. Tādējādi neto iznākums attiecībā uz 2007. gada budžetu bija apropriāciju neizlietojums aptuveni– EUR 571,9 miljoni. Līdz ar to pilna iekasēto ieņēmumu summa EUR 1 159,7 miljoni, kas 2007. gadā piešķirti ELGF, tiks pārnesta uz 2008. gadu, kā jau tas bija paredzēts grozījumu vēstulē Nr. 2 iekļautajā priekšlikumā 2008. gada provizoriskajam budžeta projektam. Ņemot vērā neizlietoto 2007. gada budžetu, Komisija, iesniedzot budžeta grozījumus Nr. 7/2007, ierosināja samazināt ELGF sākotnējās apropriācijas par EUR 400,0 miljoniem. PIELIKUMS [pic]